שו"ת רשב"ץ (תשב"ץ)/חלק ב/קצט
שאלה קצט:
עוד שאלת ראובן אצר תבואה תחת הקרקע וערב הפסח בקר תבואתו ומצאה שרויה במים ולא היה לו שהות למכרה לעכו"ם קודם הפסח והניחה עד לאחר הפסח מהו דין תבואה זו.
תשובה תבואה שנפל עליה מים יש מחלוק' בגמ' (פסחים מ' ע"א) אי בעינן נתבקעו ממש או כל שמניחה על פי הביב ומתבקע' מאליה ולא איפסיקא בהדיא הלכתא כמאן והוי ספיקא ובדרבנן אזלינן לקולא וחמץ שעבר עליו הפסח אינו אסור אלא מדרבנן כר' שמעון (שם כ"ח ע"ב) ולפי זה אם לא נתבקעה מותר' לאכלה אחר הפסח.
ואם נתבקעה אסור לאכלה ומותר למכרה לעכו"ם דחמץ שעבר עליו הפסח אינו אסור אלא משום קנסא משום דעבר אבל יראה ובל ימצא (שם כ"ט ע"א) וזה אין לנו לקנסו דמה היה לו לעשו' אנוס הוא וכבר בטל ובטול' מהני אפילו בחמץ ידוע: